ET Euroopa Liidu Teataja L 123/78

KOMISJONI MÄÄRUS (EÜ) nr 409/2009,

18. mai 2009,

millega kehtestatakse ühenduse ümberarvestustegurid ja töötlemisviisi koodid, mida kasutatakse töödeldud kala kaalu ümberarvestamisel eluskaaluks, ning muudetakse komisjoni määrust (EMÜ) nr 2807/83

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (1) eriti selle artiklit 5,

ning arvestades järgmist:

(1) Komisjoni 22. septembri 1983. aasta määruse (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad, (2) rakendamisel on ilmnenud teatavad erinevused, mis on toonud kaasa ühenduse õigusaktide kohaldamis- ja jõustamisprobleeme ning mis tuleks kõrvaldada, eelkõige ühtlustades värske kala ümberarvestustegureid ELi liikmesriikides.

(2) Selleks et kõrvaldada registreeritud andmete tõlgendamisega seonduvad mitmeti mõistetavused ja võimaldada seega liikmesriikide püütud saagi tõhusamat kontrolli, tuleks kehtestada töödeldud kala töötlemisviisi koodid.

(3) Ühtlustatud ühenduse ümberarvestustegurid tagavad riiklike kvootide täituvuse arvutamise ühtlustamise, tõhusama järelevalve aruandekohustuste üle ja lubatud hälve standarditud arvutamise.

(4) Kala ümberarvestustegurite nõuetekohaseks kohaldamiseks tuleks kasutada üksnes kalaliikide kolmetähelisi FAO-koode. Seepärast tuleks määrust (EMÜ) nr 2807/83 vastavalt muuta.

(5) Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Sisu

Käesoleva määrusega kehtestatakse ühenduse ümberarvestustegurid ja töötlemisviisi koodid töödeldud kala suhtes, et püügi seire eesmärgil arvestada töödeldud kala kaalu ümber eluskaaluks.

Artikkel 2

Kohaldamisala

Käesolevat määrust kohaldatakse pardal hoitavate või ühenduse kalalaevade või Euroopa Liidu vetes kalastavate kolmandate riikide laevade lossitavate või ümberlaaditavate kalandustoodete suhtes.

Artikkel 3

Mõisted

Käesolevas määruses kasutatakse järgmisi mõisteid:

a) „ühenduse kalalaev”– liikmesriigi lipu all sõitev ja ühenduses registreeritud kalalaev;

b) „kala”– kõik mereorganismid, kelle suhtes kehtivad püügi piirnormid;

c) „töötlemisviis”– viis, kuidas kala on töödeldud kas laeva pardal või enne lossimist vastavalt I lisas kirjeldatule;

d) „ühine töötlemisviis”– töötlemisviis, mis hõlmab vähemalt kahte samalt kalalt eemaldatud osa;

e) „lubatud kogupüük” (TAC)– igast kalavarust aastas püüda ja lossida lubatav kogus;

f) „kvoot”– ühendusele või liikmesriigile eraldatud osa lubatud kogupüügist;

g) „säilitusviis”– viis, kuidas kala säilitatakse (värske ja värskelt soolatud).

Artikkel 4

Üldpõhimõtted

1. II ja III lisas sätestatud ühenduse ümberarvestustegureid kohaldatakse töödeldud kala kaalu ümberarvestamisel eluskaaluks.

2. Kui piirkondlikud kalandusorganisatsioonid, mille lepinguosaline või mittelepinguosaline koostööpartner Euroopa Ühendus on, või piirkonnad või rannikualad, millega Euroopa Ühendusel on kokkulepe kolmandate riikide vetes kalastamiseks, on määratlenud piirkondlikud ümberarvestustegurid, kohaldatakse erandina lõikest 1 kõnealuseid piirkondlikke ümberarvestustegureid.

3. Kui teatava liigi ja töötlemisviisi kohta puuduvad ühenduse või piirkondlikud ümberarvestustegurid, kohaldatakse lipuliikmesriigi kehtestatud ümberarvestustegurit.

Artikkel 5

Arvutusmeetod

1. Kala eluskaalu arvutamiseks korrutatakse töödeldud kala kaal artiklis 4 osutatud iga kalaliigi ja töötlemisviisi suhtes kehtestatud ümberarvestusteguriga.

2. Ühise töötlemisviisi puhul kasutatakse ainult üht ühise töötlemisviisi ühele osale vastavat ümberarvestustegurit.

Artikkel 6

Ümberarvestustegurite kasutamine laeva kapteni poolt

1. Ühenduse kalalaevade kaptenid kasutavad artiklis 4 osutatud ümberarvestustegureid määruse (EMÜ) nr 2847/93 artiklis 6 osutatud püügipäevikus selleks, et:

a) hinnata kalalaeva pardal hoitavate koguste eluskaalu ja

b) arvutada koguste eluskaal lossimisel.

2. Kui kalalaeva kapten peab vajalikuks kasutada määruse (EMÜ) nr 2847/93 artiklis 8 osutatud lossimisdeklaratsioonil või määruse (EMÜ) nr 2807/83 artiklis 2 osutatud ümberlaadimisdeklaratsioonil töötlemisviisi koodi „OTH” (muu), kirjeldab kapten täpselt, millele töötlemisviis „muu” viitab.

Artikkel 7

Ümberarvestustegurite kasutamine liikmesriikide ametiasutuste poolt

Liikmesriikide ametiasutused kasutavad artiklis 4 osutatud ühenduse ümberarvestustegureid lossitud saagi eluskaalu arvutamisel, et teostada järelevalvet kvootide täituvuse üle.

Artikkel 8

Muudatused määruses (EMÜ) nr 2807/83

Määruse (EMÜ) nr 2807/83 artikli 1 lõige 4 asendatakse järgmisega.

„4. Kasutatud kalapüügivahendite ja püütud liikide märkimiseks püügipäeviku asjakohastesse rubriikidesse kasutatakse VI lisas esitatud koode ja kalaliikide kolmetähelisi FAO-koode.”

Artikkel 9

Jõustumine ja kohaldamine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2010.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. mai 2009 Komisjoni nimel komisjoni liige Joe BORG

(1) EÜT L 261, 20.10.1993, lk 1.

(2) EÜT L 276, 10.10.1983, lk 1.

I LISA KOLMETÄHELISED TÖÖTLEMISVIISI KOODID Kolmetäheline töötlemisviisi kood Töötlemisviis Kirjeldus FIL Fileed Pea, sisikonna, luude ja uimede eemaldamine. Igast kalast saab kaks fileed, mis ei ole omavahel ühendatud. FIS Nahata fileed Pea, sisikonna, luude, uimede ja naha eemaldamine. Igast kalast saab kaks fileed, mis ei ole omavahel ühendatud. GHT Roogitud, peata ja sabata Sisikond, pea ja saba eemaldatud GUG Roogitud ja lõpusteta Sisikond ja lõpused eemaldatud GUH Roogitud ja peata Sisikond ja pea eemaldatud GUL Roogitud, koos maksaga Sisikond v.a maks eemaldatud GUS Roogitud, peata ja nahata Sisikond, pea ja nahk eemaldatud GUT Roogitud Kogu sisikond eemaldatud HEA Peata Pea eemaldatud LVR Maks Ainult maks. Ühise töötlemisviisi puhul kasutada koodi LVR-C OTH Muu Muu töötlemisviis ROE Kalamari Ainult kalamari. Ühise töötlemisviisi puhul kasutada koodi ROE-C. SGT Roogitud ja soolatud Sisikond eemaldatud ja kala soolatud TAL Saba Ainult sabad TNG Keel Ainult keel. Ühise töötlemisviisi puhul kasutada koodi TNG-C. WHL Tervelt Töötlemata WNG Küljed Ainult küljed

II LISA VÄRSKE KALA SUHTES KOHALDATAVAD ÜHENDUSE ÜMBERARVESTUSTEGURID Liik: pikkuim-tuun Thunnus alalunga ALB WHL 1,00 GUT 1,11

Liik: limapead Beryx spp. ALF WHL 1,00

Liik: anšoovis Engraulis encrasicholus ANE WHL 1,00

Liik: merikuratlased Lophiidae ANF WHL 1,00 GUT 1,22 GUH 3,00 TAL 3,00

Liik: haugjääkala Champsocephalus gunnari ANI WHL 1,00

Liik: põhjaatlandi hõbekala Argentina silus ARU WHL 1,00

Liik: suursilm-tuun Thunnus obesus BET WHL 1,00 GUT 1,10 GUH 1,29

Liik: sinine molva Molva dypterygia BLI WHL 1,00 GUT 1,17

Liik: sile kammeljas Scophthalmus rhombus BLL WHL 1,00 GUT 1,09

Liik: süsisaba Aphanopus carbo BSF WHL 1,00 GUT 1,24 HEA 1,40

Liik: sinine marliin Makaira nigricans BUM WHL 1,00

Liik: moiva Mallotus villosus CAP WHL 1,00

Liik: tursk Gadus morhua COD WHL 1,00 GUT 1,17 GUH 1,70 HEA 1,38 FIL 2,60 FIS 2,60

Liik: harilik soomuslest Limanda limanda DAB WHL 1,00 GUT 1,11 GUH 1,39

Liik: harilik ogahai Squalus acanthias DGS WHL 1,00 GUT 1,35 GUS 2,52

Liik: lest Platichthys flesus FLE WHL 1,00 GUT 1,08 GUS 1,39

Liik: niituimluts Phycis blennoides GFB WHL 1,00 GUT 1,11 GUH 1,40

Liik: süvalest Reinhardtius hippoglossoides GHL WHL 1,00 GUT 1,08

Liik: kilttursk Melanogrammus aeglefinus HAD WHL 1,00 GUT 1,17 GUH 1,46

Liik: harilik hiidlest Hippoglossus hippoglossus HAL WHL 1,00

Liik: heeringas Clupea harengus HER WHL 1,00 GUT 1,12 GUH 1,19

Liik: euroopa merluus Merluccius merluccius HKE WHL 1,00 GUT 1,11 GUH 1,40

Liik: valge ameerikaluts Urophycis tenuis HKW WHL 1,00

Liik: stauriidid Trachurus spp. JAX WHL 1,00 GUT 1,08

Liik: tavaline hiilgevähk Euphausia superba KRI WHL 1,00

Liik: väikesuulest Microstomus kitt LEM WHL 1,00 GUT 1,05

Liik: megrimid Lepidorhombus spp. LEZ WHL 1,00 GUT 1,06 FIL 2,50

Liik: kergueleni jääkala Channichthys rhinoceratus LIC WHL 1,00

Liik: harilik molva Molva molva LIN WHL 1,00 GUT 1,14 GUH 1,32 FIL 2,64

Liik: makrell Scomber scombrus MAC WHL 1,00 GUT 1,09

Liik: norra salehomaar Nephrops norvegicus NEP WHL 1,00 TAL 3,00

Liik: roheline rüntnototeenia Notothenia gibberifrons NOG WHL 1,00

Liik: norra tursik Trisopterus esmarkii NOP WHL 1,00

Liik: marmornototeenia Notothenia rossii NOR WHL 1,00

Liik: atlandi karekala Hoplostethus atlanticus ORY WHL 1,00

Liik: arktikakrabid Chionoecetes spp. PCR WHL 1,00

Liik: viburhännakud Penaeus spp. PEN WHL 1,00

Liik: merilest Pleuronectes platessa PLE WHL 1,00 GUT 1,05 GUH 1,39 FIL 2,40

Liik: põhjaatlandi süsikas Pollachius virens POK WHL 1,00 GUT 1,19

Liik: pollak Pollachius pollachius POL WHL 1,00 GUT 1,17

Liik: harilik süvameregarneel Pandalus borealis PRA WHL 1,00

Liik: meriahvenad Sebastes spp. RED WHL 1,00 GUT 1,19

Liik: põhja-pikksaba Macrourus berglax RHG WHL 1,00

Liik: kalju-tömppeakala Coryphaenoides rupestris RNG WHL 1,00 GUT 1,11 GUH 1,92 GHT 3,20

Liik: tobiad Ammodytes spp. SAN WHL 1,00

Liik: besuugo Pagellus bogaraveo SBR WHL 1,00 GUT 1,11

Liik: madeira deanogahai Deania histricosa SDH WHL 1,00

Liik: aafrika deanogahai Deania profundorum SDU WHL 1,00

Liik: tume ebajääkala Pseudochaenichthys georgianus SGI WHL 1,00

Liik: harilik merikeel Solea solea SOL WHL 1,00 GUT 1,04

Liik: kilu Sprattus sprattus SPR WHL 1,00

Liik: lühiuimkalmaar Illex illecebrosus SQI WHL 1,00

Liik: kalmaar Martialia hyadesi SQS WHL 1,00

Liik: railased Rajidae SRX WHL 1,00 GUT 1,13 WNG 2,09

Liik: mõõkkala Xiphias gladius SWO WHL 1,00 GUT 1,11 GUH 1,31

Liik: patagoonia kihvkala Dissostichus eleginoides TOP WHL 1,00

Liik: harilik kammeljas Psetta maxima TUR WHL 1,00 GUT 1,09

Liik: meriluts Brosme brosme USK WHL 1,00 GUT 1,14

Liik: põhjaputassuu Micromesistius poutassou WHB WHL 1,00 GUT 1,15

Liik: merlang Merlangius merlangus WHG WHL 1,00 GUT 1,18

Liik: valge odanina Tetrapturus albidus WHM WHL 1,00

Liik: pikklest Glyptocephalus cynoglossus WIT WHL 1,00 GUT 1,06

Liik: ruske soomuslest Limanda ferruginea YEL WHL 1,00